## Rješenje kojim se Ivi Radaković oduzima odobrenje za rad brokera

### NN 46/2010 (16.4.2010.), Rješenje kojim se Ivi Radaković oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

1160

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja, Ivi Radaković iz Zagreba, IV Stara Pešćenica 1, za rad brokera, na sjednici održanoj 1. travnja 2010. godine donijela je

RJEŠENJE

1. Ivi Radaković iz Zagreba, IV Stara Pešćenica 1, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 395.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 20. studenoga 2009. godine, sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Ivi Radaković iz Zagreba, IV Stara Pešćenica 1, za rad brokera.

Nakon izvršenog uvida u predmete Agencije klasa: UP/I-451-04/08-07/75 i klasa: 451-04/09-17/32, utvrđeno je sljedeće:

Rješenjem Agencije, klasa: UP/I-451-04/08-07/75, urbroj: 326-
-111/08-2, od 11. rujna 2008. godine, zaposlenici investicijskog društva Erste Vrijednosni papiri Zagreb, d.o.o., Zagreb, Ivana Lučića 2a/20 (dalje u tekstu: Društvo), Ivi Radaković izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/32, Društvo je 9. listopada 2009. godine obavijestilo Agenciju da je Ivi Radaković s danom 30. rujna 2009. godine prestao radni odnos u Društvu na poslovima brokera, pa je imenovanoj bio zaključkom Agencije, klasa: UP/I-451-04/09-07/63, od 26. studenoga 2009. godine, određen rok od 3 (tri) mjeseca za dostavu dokaza da je zaposlena u investicijskom društvu na poslovima brokera.

Dostava predmetnog zaključka izvršena je sukladno odredbi članka 87. stavak 2. Zakona o općem upravnom postupku (»Narodne novine« broj 53/91 i 103/96), s obzirom da je predmetni zaključak vraćen u Agenciju s oznakom »obaviješten, nije podigao pošiljku«, nakon dostava od 23. i 24. prosinca 2009. godine.

Iva Radaković nije u roku od 3 mjeseca (do 24. ožujka 2010. godine), a niti naknadno, Agenciji dostavila dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

S obzirom da Iva Radaković nije u ostavljenom roku dostavila dokaz o ispunjavanju uvjeta, sukladno odredbi članka 24. stavak 1. Zakona, na temelju kojih joj je izdano odobrenje za rad brokera, u skladu s odredbom članka 27. stavak 1. točka 4. Zakona, odlučeno je kao u točki 1. izrijeke rješenja.

Na temelju odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izrijeke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u Narodnim novinama.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/63

Urbroj: 326-111/10-3

Zagreb, 1. travnja 2010.

Član Uprave
Željko Kopčić, v. r.

Rješenje, NN 46/2010-1160